cyanic-selkie/wikianc huggingface dataset:
Rørvik (Nærøysund)
Historie
Byens storstue: Rørvik Spektrum / SinkabergHansen-Arena ble innviet høsten 2021.
En mer utfyllende presentasjon av Rørvik og Rørviks historie finnes i artikkelen om Vikna.
Byen og byområdene
Rørvik profileres som kystbyen i Trøndelag. Byen består av grunnkretsene: Rørvik sentrum, Stokkstrandhaugen, Engasveien, Hansvikveien, Byåsen og Marøya og har 3745 innbyggere pr. 1. januar 2022. Rørvik grenser til Vikestad i nordvest, Lauvøya i nordøst og til Ryum i sør, og med forstedene i disse grunnkretsene bor det drøyt 4250 innbyggere i byområdet.
Rørvik sentrum Strandgata følger sjøkanten rundt hele Rørvik sentrum. Havnegata går sørover langs fiskerihavna. Kjøpmannsgata og Storgata går parallelt i retning øst/vest gjennom hele sentrum.
I sentrum finner vi Rådhuset, Rørvik kirke og Baptistkirka. Kystmuseet har sin hovedbygning, Norveg, her, og i sentrum ligger også det gamle handelsstedet Berggården, som er en del av museet.
Flere store arbeidsplasser er etablert i sentrum, bl.a. Telenor Mobil, som har sitt kundesenter her i Søsterskipet, i Strandgata, og Rørvik Fisk AS i Fjordgata.
I sentrum ligger også Hurtigrutekaia, der både nordgående og sørgående hurtigrute kommer på kvelden.
Rørvik sentrum er det viktigste handelsstrøket i byen med flere kjøpesentre og spesialbutikker som vinmonopol, apotek osv. Her er det også hotel, restauranter, spisesteder og puber. Midt i sentrum ligger Velparken, et parkanlegg som driftes av Rørvik Vel.
Det er også boligstrøk i sentrum. Skippergata og Torgveien er gamle boliggater, og de siste årene har det kommet til flere boligområder, bla. i Havnegata.
Stokkstrandhaugen Stokkstrandhaugen grunnkrets har navn etter boligområdet Stokkstrandhaugen, og området ligger som en forlengelse av sentrum i nordvest.
Storgata utgjør grensa mellom sentrum og Stokkstrandhaugen i sør, og her ligger Helsehuset i Rørvik.
I vest utgjør Ingebrigt Østnes gate grensa mot Hansvikveien grunnkrets. Her ligger Rørvikhallen og Rørvik stadion.
Nordøst i grunnkretsen går Skolegata og her ligger Rørvik skole.
Øst i området ligger de gamle boligområdene i parallellgatene Jens Persagata og Elvegata, og i Steinberget som krysser disse. Steinberget går videre til Myrstad og Gluggen som er nyere boligområder.
Stokkstrandhaugen er et større boligområde som ble etablert på 1970-tallet. Boligområdet ligger midt i grunnkretsen. I forlengelsen av selve Stokkstrandhaugen nordover ligger det nye boligområdet Torvsjåsvingen.
Engasveien Engasveien grunnkrets ligger som en forlengelse av sentrum nordover langs Nærøysundet.
Her ligger også Fossåhaugen som er et boligområde. Gjennom Fossåhagen går Fossåhaugveien parallelt med Engasveien og Strømsøyveien som går i retning øst/vest mellom Fossåhaugveien og Engasveien.
Engasveien forsetter til Lauvøya, og passerer Stakkskardet og avkjørselen til Kråkøya. På Krøkøya ligger Kråkøya industripark og Kråkøya kysthavn, som har 80 m dypvannskai og lasterampe for sjøtransport av sjømat.
Hansvikveien Hansvikveien starter ved Rørvik stadion og går, som navnet tilsier, nordover til til Hansvika og Flerengstranda som ligger i Vikestad grunnkrets.
På østsida av Hansvikveien ligger Ytre Namdal Videregående skole(YNVS), Østre gravlund, det gamle boligområdet Nylandet, og Flintslagerveien som fører til det helt nye boligområdet Østli, som fremdeles er under utbygging.
På vestsida av Hansvikveien går Damgata i retning vest til boligområdene Sjuraberget og Brattkleiva. Parallelt med Hansvikveien nordover går Andreasveien, Karl Furres vei, Krokstien og Stubbveien gjennom et større boligområde som ble etablert i overgangen mellom 1970 og 1980-tallet.
Der Stubbveien møter Hansvikveien (900 m nord for YNVS) ligger Rørvik Brannstasjon. Videre ligger to byggevareforretninger, Byggeriet Herlof Flosand AS på østsida av veien og Systembygg Rørvik AS på vestsida av veien.
Ved Systembygg AS starter en turvei som går vestover til Falkhetta.
Byåsen Byåsen grunnkrets er den største grunnkretsen i Rørvik.
Øst i grunnkretsen ligger Ingebrigt Østnes gate (grensa mot Rørvik sentrum) og Nyvegen.
I Ingebrigt Østnes gate ligger Vestre gravlund med det gamle Gravkapellet. På den andre sida av gata lå den gamle skolen i Rørvik (Rødskolen) og Realskolebygget. Disse byggene er i dag revet for å gi plass til Rørviks nye storstue, Rørvik Spektrum.
Fra Ingebrigt Østnes gate og sørover går Nyvegen. Langs Nyvegen ligger Rørvik Gjestehavna, Rørvik Rorbuer. Fiskerihavna og moloen. Flere bedrifter har etablert seg langs Nyvegen de senere årene, bl.a. Rørvik Fiskemat AS og Roger Hansvik AS (Hansvik Boats).
Selve Byåsen er det største boligområdet i Rørvik, og sammen med fortsettelsen nordover, Svahylla, ligger disse boligområdene på høyden over byen, med utsikt over resten av Rørvik og Nærøysundet. Her finnes også forretninger og spisesteder.
Marøya Marøya ligger på østsida av Nærøysundet, og er forbundet til Rørvik med Nærøysundbrua. Foldaveien krysser Marøya i retning øst / vest mellom Nærøysundbrua og Marøybrua. Nordvest for Foldaveien ligger de største boligområdene, og nordøst for Foldaveien ligger industriområdene ved Marøystranda.
Ved første veidede langs Foldaveien etter å ha passert Nærøysundbrua, går Smedvikveien nordover. Smedvikveien går gjennom hele boligområdet Smevika og ender opp i boligområdet Moan. Der møter Smedvikveien Marøyvegen som kommer fra Foldaveien og går til Langneset, der Sinkaberg-Hansen AS har sitt hovedkontor og lakseslakteri. På Langneset ligger også Viplast AS sin avdeling på Marøya. Like før Langneset går Nygårdsveien vestover fra Marøyvegen. Nygårdsveien går i en sløyfe gjennom boligområdet Nygården.
Like før Foldaveien når Marøybrua går Marøystrandvegen nordøstover. Den fører til industriområdet Marøystranda der vi bla. finner Rørvik Marina AS og Maritim Power AS.
Rett øst for Langneset ligger Marøyholet, som er ei "lagunelignende" bukt. Der ligger Nærøysund Rorbuer.
Langs nordsida av Foldaveien er det satt i gang utbygging av et nytt stort bolig og forretningsområde, Marøya Handelspark.
Byfjellan Innenfor bygrensene ligger det 3 topper / utsiktspunkter:
I sør (ved Batterihøgda) ligger Munken (82 moh). På toppen av Munken ligger Rørvik radiolinjestasjon med ei 80 m. høg mast.
Nordvest for byen ligger Falkhetta (146 moh). Falkhetta er lett tilgjengelig, og er et populært turmål for Rørviks befolkning. På toppen av Falkhetta står ei radiomast.
Alle tre toppene inngår i trimkonkurransen «Yttertoppan» , som arrangeres årlig av Ytre Vikna Idrettslag.
Opplevelser og severdigheter
Visningssenteret for havbruk er et samarbeid mellom Kystmuseet Norveg og SalmoNor AS og formidler utviklingen av den moderne norske havbruksnæringen. I den faste utstillingen i Norveg er det en avdeling om havbruk og det er også mulig å bli med på en båttur til et moderne oppdrettsanlegg med laks. Den sjøbaserte delen er med visningsbåten MS Sunniva, som har faste visningsturer i sommerhalvåret. Disse turene går ut til et moderne havbruksanlegg der guider står for omvisning på anlegget, og det er mulig å få oppleve laksen på nært hold.
Fiskeværet Sør-Gjæslingan består av ca. 80 øyer, holmer og skjær. I sin tid var dette et av de største og viktigste fiskeværene sør for Lofoten, der flere tusen fiskere kunne være samlet i sesongen. Sør-Gjæslingan ble fredet som nasjonalt kulturmiljø i oktober 2010. Det er mulig å reise ut på dagstur til Sør-Gjæslingan med båt, og det er mulig å overnatte der i enkle rorbuer. For de som kommer med egen båt er det mulig å legge til ved gjestekaia på Flatholmen. Sør-Gjærslingan anløpes av hurtigbåten MS Fjord Viking fra mai til august. Hurtigbåten drives av AtB.
Kjelkehockey under Paralympiske vinterleker 1994
Under de paralympiske vinterleker 1994 var kjelkehockey for første gang en av øvelsene det ble konkurrert i. Øvelsen ble arrangert kun for menn, og 5 land stilte lag.
Finale
36 år gamle Jan Edbom avgjorde finalen 3:13 på overtid. Han scoret også i andre omgang av finalen, men dette målet ble underkjent på grunn av offside. 3.500 tilskuere fulgte finalen.
Fylkesvei 2210
Fylkesvei 2210 går mellom Røstvollen og Femundsenden i Engerdal kommune.
Frem til 2019 hadde veien betegnelsen fylkesvei 654 (Hedmark).
Dyptrykk
Dyptrykk er en trykkteknikk innen grafikk og grafisk industriell produksjon. Motivet etses eller påføres platen mekanisk. Dette skjer ved hjelp av syrer, andre kjemikalier eller mekaniske redskap. Trykkfargen blir smurt ned i platen og ligger nede i platens fordypninger (graveringen), mens platens høyeste parti er tørket av (uten farge).
Dyptrykk først ble «funnet opp» i middelalderen. Slutten av det 13. århundre regnes som grafikkens begynnelse i Europa. I Kina finnes det høytrykk fra flere hundre år før Kristi fødsel. Dyptrykk ble mye brukt innen musikktrykken hvilket er grunnen til at man på engelsk kaller disiplinen å skrive musikknotasjon "music engraving"
Trykkplaten lages av vanligvis av sink eller kobber. Men et hvilket som helst materiale kan igrunn brukes. I collografi brukes gjerne papir.
Det er en hel rekke ulike måter å bearbeide platene på.
Radering
Motivet formes direkte i platen ved at det risses inn med en stikkel eller stålnål (kobberstikk og koldnålsradering) eller så lages fordypningene ved hjelp av etsende væske (etsning). Her er de vanligste teknikkene. De ulike teknikkene kan kombineres på en og samme trykkplate.
Etsning
Motiver etses i platen. Det vanligste er å bruke en syre (salpetersyre) til kobber eller sinkplater, eller jernklorid oppløst i vann, som bare brukes til kobberplater.
Innfarging av platen
Trykksverten klines godt ned i etsegropene i platen og slåes av, det vil si, tørkes bort. Fordi trykksverten er svært seig, vil alltid noe bli igjen i etsegropene på platen. Fordi trykksverten virkelig er svært seig er det vanlig å varme platen opp litt når den slås av. Til det brukes en varmeplate eller takke. Når trykksverten er litt varm er den smidigere og enklere å slå av. Dersom den varme trykkplaten, trykkes mens det ennå er litt varme, vil det være en fordel, da mer av trykksverten overføres til papiret (en bedre trykk-teknisk kvalitet).
Platen må settes inn med ny farge og «slås av» for hvert eneste trykk som skal lages.
Papiret
Papiret det trykkes på bør være litt tykt og porøst, det vil si med lite lim. Papiret legges i vannbad for å fuktes før trykkingen. Hele papiret bør ligge en tid i vann, det tas opp og legges mellom avispapir eller noe lignende, slik at det ikke er noe overflødig vann på papiret. Mot lyset skal overflaten være matt og ikke (glinsende) bløt. Dette for at papiret skal være mer smidig og ikke få rifter.
Dyptrykkspressen
Den ferdig innfargede trykkplaten, legges på trykkebordet, på et rent ark. Dette for at urenheter (farge) på trykkebordet ikke skal smitte over på det fuktige (følsomme) trykkpapiret. Det fuktede trykkpapiret legges på, forsiktig og riktig (bent) plassert. Til sist legges en filt oppå, denne hjelper til med å skikkelig presse papiret mot metallplaten slik at fargene hentes opp fra selv de minste detaljer i motivet. Alt sveives eller føres gjennom en dyptrykkspresse under ekstremt trykk. Papiret henter opp fargen fra fordypningene i platen.
Dyptrykk benyttet til industriell trykksaksproduksjon ble tidligere benyttet i Norge, sist av Hjemmet Mortensen. Til denne typen produksjon graveres det direkte inn i sylinderen.
Liste over historiene i Tusen og en natt
Denne oversikten er basert på Waldemar Brøggers oversettelse av en komplett arabisk utgivelse av Tusen og en natt fra Kalkutta i 1839. Eventyrene er vevet inn i hverandre (rekursivt) slik at noen av personene i fortellingen beretter en ny fortelling for å illustrere et poeng eller fordi det inngår i handlingen at man forteller historier. Noen ganger forteller personer i disse igjen en ny historie. Det hele bindes sammen av hovedfortellingen som gjør verket til en eneste lang historie.
De første historiene ligger på mer enn 2000 ord per natt, etter hvert ligger verket omkring 500 ord per natt i gjennomsnitt. Dette gjelder den norske oversettelsen der en del dikt, noen gjentatte historier og mange innskutte islamske lovprisninger (f.eks «priset være hans navn») er utelatt.
De amerikanske Jomfruøyer under Sommer-OL 2000
De amerikanske Jomfruøyer under Sommer-OL 2000. Ni sportsutøvere, seks menn og tre kvinner fra De amerikanske Jomfruøyer deltok i fem sporter under Sommer-OL 2000 i Sydney. De amerikanske Jomfruøyer, som deltok for åttende gangen i et Sommer-OL, vant ikke noen medalje.
Jekaterina Pasjkevitsj
Jekaterina Vladimirovna Pasjkevitsj (russisk: Екатерина Владимировна Пашкевич; født 19. desember 1972) er en russisk ishockeyspiller. Hun representerte landet sitt under Vinter-OL 2014 i Sotsji, der hun kom på sjetteplass med det russiske laget.
Jekaterina Smolina
Jekaterina Anatoljevna Smolina (russisk: Екатерина Анатольевна Смолина; født 8. oktober 1988) er en russisk ishockeyspiller. Hun representerte landet sitt under Vinter-OL 2014 i Sotsji, der hun kom på sjetteplass med det russiske laget.
I’m Your Man
I'm Your Man er Leonard Cohens åttende studioalbum, utgitt i 1988. Det nådde nr. 1 på VG-lista.
Cohens stemme var blitt betydelig mørkere siden forrige plate, og lydbildet er enda mer preget av overgangen fra gitarbaserte sanger til utstrakt bruk av synthesizer. Han var selv hovedprodusent. Utgivelsen ble et kommersielt comeback og Cohens største suksess siden tidlig 1970-tall. Cohen ble med dette etablert blant en ny generasjon. Platen nådde førsteplass i flere europeisk land, platina i Norge, gull i Canada, sølv i Storbritannia. Den solgte også bra i USA. Platen toppet VG-lista 19 uker dette året. Norge var det første landet der hans plater gikk til topps og han fikk i 1988 platinaplate for I'm your man. Platen inneholder sangen «Take This Waltz» som er en gjendikting av Lorcas «Pequeño vals vienés» («Liten wienervals») utgitt i Lorcas diktsamling Poeta en Nueva York..
Omslaget viser Cohen med solbriller og en halvspist banan. Fotografiet ble tatt ved en tilfeldighet av plateselskapets journalist.
Mottakelse
Innen utgangen av året hadde platen solgt 180 000 eksemplarer i Norge. En fjerdedel av Cohens salg i Europa var i Norge. I'm your man var Cohens største kommersielle suksess, og gjorde Cohen kjent for en ny generasjon. Albumet fikk bred omtale og meget gode vurderinger, New York Times' anmelder kalte det et mesterverk. Innspillingen skjemmes noe av 1980-tallets stil ifølge Montreal Gazette, andre omtaler instrumenteringen som «cheesy»
EM i fotball 1988
Europamesterskapet i fotball 1988 (Euro 88) ble spilt i Vest-Tyskland. Formatet var uforandret fra forrige mesterskap. Kvalifiseringen ble spilt i sju grupper med fire eller fem land, hvor gruppevinnerne gikk til sluttspillet. Vertsnasjonen var direkte kvalifisert. I sluttspillet ble landene trukket i to grupper på fire lag, hvor de to beste lagene i hver gruppe gikk til semifinaler hvor gruppevinnerne møtte laget som kom på andreplass i den andre gruppa.
Sluttspillets store spiller var Marco van Basten, som med sine fem mål skal ha en stor del av æren for at ble europamestere for første gang. Etter en del magre år hadde Nederland et storlag på gang, med spillere som van Basten, Ruud Gullit, Frank Rijkaard og Ronald Koeman som de største stjernene. Mesterskapets største skuffelse var, som måtte reise tidlig hjem etter tre strake tap i gruppespillet. klarte heller ikke å leve opp til prestasjonene fra Mexico-VM og det foregående europamesterskapet.
Kvalifisering
Kvalifiseringen forløp omtrent slik man kunne forvente. De eneste overraskelsene var at gikk til sluttspillet på bekostning av, og at regjerende mester  ikke klarte å kvalifisere seg etter at de fleste stjernene fra fire år tidligere, deriblant Michel Platini, hadde lagt opp. vant mot Frankrike på Ullevaal, men dette var også Norges eneste seier i kvalifiseringen, og Norge endte nok en gang sist i gruppa etter blant annet to tap mot.
Gruppe 1
Fredag 10. juni 1988
Lørdag 11. juni 1988
Tirsdag 14. juni 1988
Fredag 17. juni 1988
Tabell
Gruppe 2
Søndag 12. juni 1988
Onsdag 15. juni 1988
Tabell
Semifinaler
Tirsdag 21. juni 1988
Onsdag 22. juni 1988
Finale
Lørdag 25. juni 1988
Władysław Neuman
Władysław Neuman (født 1893 i Łódź, død 31. januar 1945 i New York) var en polsk diplomat. Han var Polens minister til Norge fra 1931 til 1940.
Som ung mann sluttet Neuman seg til Józef Piłsudskis parti. Han oppholdt seg under 1. verdenskrig i Sveits, hvor han var sekretær i hovednasjonalkomiteen i Rapperswil. Etter Polens uavhengighet kom han inn i det nye polske diplomatkorpset. Fra 1931 til 1940 var han Polens minister i Norge. Etter den tyske invasjonen av Norge i 1940 fulgte han kong Haakon VII til London, hvor han fortsatte å være den polske eksilregjeringens sendemann hos den norske eksilregjeringen inntil 1942. Da ble han sendt til Mexico. Han skulle overta en ny stilling i New York da han døde i 1945.
I 1938 ble Neuman utnevnt til storkors av St. Olavs Orden.
Norgesmesterskapet på ski
Norgesmesterskapet på ski, forkortet NM på ski, er et årlig arrangement som kårer Norges beste skiløpere i forskjellige disipliner i vinteridrettene langrenn, hopp og kombinert. Mesterskapet er også omtalt som norgesmesterskapet i nordiske grener. Norgesmesterskapet på ski er i senere tid delt i flere arrangementer tilpasset verdenscup og internasjonale mesterskap. NM på ski ble første gang arrangert, da som Hovedlandsrennet, i 1909, året etter at Norges Skiforbund ble stiftet. I 1938 ble tittelen endret til norgesmesterskapet da arrangementet gikk i Mo i Rana.
Langrenn: 30 km langrenn var med allerede i det første NM i 1909. 17/18 km langrenn kom på programmet i 1933, og 50 km i 1946. 4x10 km stafett for kretslag ble innført i 1940. Denne øvelsen ble byttet ut med 3x10 km stafett for klubblag i 1954.
Kvinner kom med i 1954, da 10 km for kvinner ble NM-øvelse. Senere kom også 5 km i 1963, stafett i 1965 og 20 km i 1977. Siden da har det vært like mange NM-øvelser for kvinner og menn innenfor langrenn hvert år.
Innføringen av skøyting i 1980-årene medførte at alle NM-øvelser fra og med 1987 ble arrangert som enten fristil eller klassisk. I 1992 ble også jaktstart innført. I 2003 ble jaktstarten byttet ut med skiatlon (fellesstart med skibytte.) Sprint kom programmet i 2000, og lagsprint (også kalt sprintstafett eller teamsprint) i 2004.
Kombinert (for menn) har også vært NM-øvelse helt siden 1909. Siden 2000 har man testet ut noen nye konkurranseformer i NM, som f.eks. sprint, fellesstart og strafferundeløp. NM i kombinert for kvinner ble innført først i 2016.
Hopp: Spesielt hopprenn ble NM-øvelse i 1933. Siden 1965 har det vært arrangert NM i hhv. normalbakke og stor bakke. Hopp for kvinner ble NM-øvelse i 2003.
Ingvild H. Rishøi
Ingvild Hedemann Rishøi (født 24. august 1978 i Oslo) er en norsk forfatter. Hun er utdannet journalist, og arbeidet i perioden 1999–2003 som featurejournalist i Dagbladet og Dagens Næringsliv.
Hennes første novellesamling, La stå, ble hovedbok i Bokklubben Nye Bøker høsten 2007.
I 2014 kom novellesamlingen Vinternoveller. Den vant Kritikerprisen og Bokbloggerprisen, og ble nominert til Brageprisen i to klasser: kategorien for skjønnlitteratur og kategorien åpen klasse, som det året var noveller og essays. Vinternoveller vant åpen klasse. Rishøi ga bort pengepremien til miljøvernorganisasjonen Natur og Ungdom for at de skulle bruke dem til å arbeide mot utvinning av olje og gass på norsk sokkel. I 2021 ble hennes første roman ''Stargate. En julefortelling'' utgitt samtidig på norsk, svensk og dansk.
Rishøi er redaktør for bladet Avsagd Hagle, sammen med Øyunn Rishøi Hedemann, Ingrid Røise Kielland og Marianne Røise Kielland.
Tolvan Big Band
Tolvan Big Band (etablert i Malmö, 1979) er et svensk jazzorkester, et av Europas mest anerkjente sådan.
Allerede i 1983 ledet initiativtaker Helge Albin bandet til internasjonale konserter og utgivelser; Montreaux Jazz Festival avstedkom utgivelsen Montreaux and More (Dragon, 1983) som endatil fikk Gyllene Skivan samme året; fra festival i Wien laget man dokumentarprogram for riksdekkende fjernsyn. Samarbeid med Dizzy Gillespie og Michael Brecker ble også gjennomført.
Andre utgivelser er Tommy Körberg & Tolvan Big Band (1985), David Liebman & Tolvan Big Band – guided dreams (1985), Colours (1989), Live in London (1993), The touch (1996), Tolvan Big Band plays the music of Helge Albin (1997), og A walk in the centerpoint. Flere av disse har inneholdt komposjoner av bandets medlemmer. Besetningen i senere tid har inkludert
Malmö Aviation
Malmö Aviation, nå kalt BRA, er et regionalt flyselskap med base i Malmö, Sverige. Selskapet flyr ruter innenriks i Sverige. Selskapets hovedbase er på Malmö lufthavn, med hub på Stockholm-Bromma lufthavn. I 2016 byttet Malmö Aviation og Braathens Regional varemerke til BRA (kort for Braathens Regional Airlines).
Knarvik videregående skole
De gamle byggende består, nå som avdeling Juvikstølen og avdeling Kvernhusmyrane. Et nytt tilbygg til avdeling Juvikstølen sto ferdig i 2009. Tilbudet teknikk og industriell produksjon flyttet dit. TIP-verkstedet på Kvernhusmyrane er siden benyttet av oppfølgingstjenesten tilbud, «Klassen med utvidet praksis».
Knarvik var en av Norges første skoler med dobbelkompetansetilbudet 4-årig Yrkes- og studiekompetanse. Tilbudet kombinerer fellesfag, programfag og læretid i bedrift og leder til både fagbrev og studiekompetanse. Skolen omtaler fortsatt løpene som TAF - tekniske og allmenne fag, innen byggfag, elektrofag, helsefag og industriell produksjon.
Hordaland fylke har en utvekslingsavtale med skoler i Wales der elever fra hele Hordaland kan ta vg2 studiespesialisering i regi av Knarvik vgs.
Utdanningstilbud
Vedtatt utdanningstilbud for skoleåret 2023-2024:
Skolen har også det 4-årige tilbudet Yrkes- og studiekompetanse som kombinerer fellesfag, programfag og praksis i bedrift og leder til både fagbrev og studiekompetanse. Det gjelder automatiseringsfaget, betongfaget, CNC-maskineringsfaget, helsearbeiderfaget, industrimekanikerfaget, industrimontørfaget, industrirørleggerfaget, NDT-kontrollørfaget, produksjonselektronikerfaget, sveisefaget, tavlemontørfaget, tømrerfaget og verktøymakerfaget.
Skolen har tilbud om et skoleår i Wales på studiespesialisering Vg2.
Skolen tilbyr også arbeidslivtrening, hverdagslivstrening, yrkesfaglig grunnkompetanse og voksenopplæring.
Tilbudene Studiespesialisering med formgiving og Service og samferdsel ble avviklet høsten 2020.
Originals
Originals er en samleplate utgitt av Flying Norwegians i 1994. Denne utgivelsen inneholder låter fra bandets to første plater, New Day og Wounded Bird.
UFC 64
UFC 64: Unstoppable var et MMA-arrangement i regi av UFC i Las Vegas, Nevada, USA 14. oktober 2006. Hovedkampen var en tittelkamp i mellomvekt mellom tittelholder Rich Franklin og Anderson Silva som det var forventet mye av. Silva gjorde sin UFC debut kun måneder tidligere da han vant over Chris Leben under UFC Ultimate Fight Night 5. Arrangementet inneholdt også en kamp mellom Shean Sherk og Kenny Florian om den ledige lettvekt tittelen som ikke hadde vært tatt i bruk siden Jens Pulver forlot UFC i mars 2002. UFC holdt en firemanns turnering som endte i en finale mellom BJ Penn og Caol Uno. Dette ble uavgjort og i lys av dette suspenderte så UFC sin lettvekt divisjon.
USAs historie (1789–1849)
Etter valget av George Washington som den første presidenten i USA i 1789, godkjente Kongressen i USA den første av mange lover som organiserte styresmakten og adopterte rettighetslover i form av ti tillegg til den nye konstitusjon, Bill of Rights.
Washingtons administrasjon
George Washington hadde vært en kjent helt i den amerikanske revolusjonskrigen, øverste leder av den kontinentale hæren og president under konstitusjonskonvensjonen. Han var kanskje den mest populære figuren i amerikansk politisk historie på den tiden. Utropt som «landsfader» vant han lett presidentvalget i 1789, nesten uten motstand. Han fikk alle valgstemmene.
Under Washingtons presidentskap ble den første amerikanske folketellingen gjennomført i 1790 for å møte kravene til seksjon II i den første artikkelen i konstitusjonen som sa at «(en) telling skal gjennomføres innen tre år etter det første møtet til kongressen til De forente stater, og innen hver etterfølgende periode på ti år, på en slik måte som loven tilsier.» Folketellingen fastsatte antallet og formen på kongresjonale distrikt som valgte kongressmenn til representantenes hus.
Kongressen godkjente også domstolslovene av 1789 som etablerte hele den føderale dømmende makten. På den tiden sørget loven for en høyesterett av seks dommere, tre regionsdomstoler og 13 distriktsdomstoler. Den opprettet også embetene til USAs marshal-tjeneste, vise-marshal og distriktsaktorer. I tillegg etablerte den høyesterett som mekler i alle uenigheter mellom statene og den føderale styresmakten i saker hvor føderale og statlige lover var i konflikt.
Whiskey-opprøret i 1794, da bosettere i Monongahela-dalen vest i Pennsylvania protesterte mot en føderal skatt på brennevin og destillerte drikker, var den første alvorlige testen til den føderale styresmakten. Washington beordret føderale marshaller å utstede domstolsordrer som krevde at skatteprotestantene skulle møte i føderal distriktsdomstol. I august 1794 kom protestantene farlig nær åpent opprør og den 7. august samlet tusenvis av bevæpnede bosettere seg nær Pittsburgh. Washington brukte så militsloven av 1792 for å samle militser fra flere stater. En styrke på 13 000 menn ble organisert, omtrent like stor som hele hæren i revolusjonskrigen. Under den personlige kommandoen til Washington, Hamilton og revolusjonshelten Henry Lee marsjerte hæren til det vestlige Pennsylvania og slo opprøret raskt ned. To ledere av opprøret ble dømt for svik, men ble benådet av Washington. Denne responsen markerte første gang under den nye konstitusjonen som den føderale styresmakten hadde brukt militær styrke for å utøve autoritet over nasjonens innbyggere. Det var også den eneste gangen at en sittende president personlig ledet militæret i felten. Whiskey-skatten ble fjernet i 1802, den hadde aldri blitt samlet inn med særlig suksess.
Mange andre betydelige beslutninger i Washingtons to perioder involverte to av hans kabinettmedlemmer, finansminister Alexander Hamilton og utenriksminister Thomas Jefferson, hvis forskjellige ideologier korresponderte med dannelsen av henholdsvis føderalistpartiet og det demokratisk-republikanske partiet. Selv om Washington advarte mot politiske partier i sin avgangstale, følte mange at han på slutten av sine perioder var føderalist. Whiskey-opprøret tydet på dette.
Til tross for et ønske fra Washingtons side på å følge en nøytalitetspolitikk, ville USA vokse til å få en rik diplomatisk historie.
Adams- og Jefferson-administrasjonene
Washington trakk seg i 1797 og avviste bestemt å tjene i mer enn åtte år som nasjonens leder. Hans visepresident, John Adams fra Massachusetts, ble valgt til ny president. Selv før han overtok presidentskapet, hadde Adams kranglet med Alexander Hamilton og hadde derfor ulempen med et delt parti.
Disse interne vanskene ble ytterlige styrket av internasjonale komplikasjoner. Frankrike som ble provosert av John Jays nylige traktat med Storbritannia, brukte det britiske argumentet om at matforsyninger, marinelagre og krigsmateriell på vei til fiendtlige havner kunne tas av den franske marinen. I 1797 hadde Frankrike tatt 300 amerikanske skip og hadde brutt diplomatiske relasjoner med USA. Da Adams sendte tre andre utsendinger til Paris for å forhandle, informerte agentene til utenriksminister Charles Maurice de Talleyrand (som Adams kalte «X, Y og Z» i sin rapport til kongressen) amerikanerne om at forhandlinger kunne bare begynne dersom USA lånte Frankrike $12 millioner og bestakk embetsmenn i den franske styresmakten. Amerikansk fiendtlighet ovenfor Frankrike økte til et spent nivå. Den såkalte «XYZ-affæren» førte til innrullering av tropper og styrking av den svake amerikanske marine.
Etter en rekke marineslag med franskmennene i 1799 kjent som kvasi-krigen, virket krig ikke til å unngå. I denne krisen ignorerte Adams Hamiltons råd om å gå til krig og sendte tre nye utsendinger til Frankrike. Napoleon, som akkurat hadde tatt makten, tok kjølig imot dem, og faren for konflikt sank gjennom forhandlingene om konvensjonen av 1800 som formelt fritok USA fra sin forsvarsallianse av 1778 med Frankrike. Men med tanke på amerikanernes svakhet, nektet Frankrike å betale $20 millioner i kompensasjon for amerikanske skip tatt av den franske marinen.
Fiendtlighet mot Frankrike førte til at kongressen godkjente loven om fremmede og oppvigleri som hadde alvorlige konsekvenser for amerikanske sivile friheter. Loven om statsborgerskap, som forandret kravet for statsborgerskap fra fem til 14 år, var ment mot irske og franske immigranter som var mistenkt for å støtte republikanerne. Fremmedloven, som kun var operativ i to år, gav presidenten makt til å utvise eller fengsle fremmede i krigstid. Oppvigleriloven gjaldt skriftlig, talt eller trykking av alt som var av «falsk, skandaløs og ondsinnet» natur mot presidenten eller kongressen. De få dommene som ble vunnet under oppvigleriloven skapte bare martyrer av borgerrettigheter og støtte for republikanerne.
Lovene møtte motstand. Jefferson og Madison sponset godkjennelsen av Kentucky og Virginia-resolusjonene til forsamlingene i de to statene i november og desember 1798. Ifølge resolusjonene kunne stater «intervenere» på føderale aksjoner og «nullifisere» dem. Doktrinen med nullifisering ville bli brukt senere av de sørlige statene i sitt forsvar av sine interesser i forhold til nordstatene i spørsmålet om tariffen og slaveri.
Jeffersons demokrati
Jefferson samlet jevnt og trutt en stor masse med småbønder, butikkeiere og andre arbeidere, og de uttrykte seg i valget i 1800. Jefferson nøt ekstraordinær fordel på grunn av sin appell til amerikansk idealisme. I sin innsettelsestale, den første i den nye hovedstaden Washington D.C., lovet han «en vis og økonomisk regjering» for å beholde orden blant innbyggerne, men ville «etterlate dem ellers frie til å regulere deres egne bestrebelser med produksjon og forbedring».
Jeffersons minimale tilstedeværelse i Det hvite hus oppmuntret til demokratiske prosedyrer. Han lærte sine underordnede til å regne seg selv kun som folkets tillitsmenn. Han oppmuntret landbruk og ekspansjon vestover. Han manet til en liberal statsborgerlov da han hadde tro på Amerika som en havn for de undertrykkede. På slutten av sin andre periode, hadde hans fremsynte finansminister Albert Gallatin redusert nasjonalgjelden til mindre enn $560 millioner. Da en bølge av jeffersonlidenskap sveipet over landet, oppgav stat etter stat eiendomskrav for å stemme og gjennomførte humane lover for gjeldstyngede og kriminelle.
Ekspansjon vestover og 1812-krigen
Noen få uker etterpå brøt krig ut mellom Storbritannia og Napoleons Frankrike. USA var avhengig av europeiske inntekter fra eksporten av landbruksvarer, og forsøkte å eksportere mat og råmaterialer til begge de krigførende stormaktene og å profittere på å transportere varer mellom deres hjemmemarkeder og de karibiske koloniene. Begge sider tillot denne handelen da den kom dem til gode, men motsatte seg den når den ikke gjorde det.
Etter at den franske marine ble ødelagt i 1805 i slaget ved Trafalgar, søkte britene å innføre et strupetak på franske oversjøiske handelsbånd. Derfor innførte britene en løs blokade på den amerikanske kysten som hevn mot USAs handelspraksis.
I den tro at britene ikke kunne klare seg på andre matkilder enn USA, suspenderte kongressen og president Thomas Jefferson all amerikansk handel med utenlandske nasjoner i embargo-loven av 1807, i håp om at britene ville oppheve sin blokade av den amerikanske kysten. Boikottloven ødela amerikansk landbrukseksport og svekket amerikanske havner mens britene fant andre matkilder.
James Madison vant presidentvalget i 1808, hovedsakelig for hans evne i utenrikssaker på en tid da Storbritannia og Frankrike begge var på kanten av krig med USA. Han var rask med å trekke tilbake boikottloven for å få liv igjen i de amerikanske havnene.
I respons mot fortsatt britisk innblanding i amerikansk skipsfart og mot britisk støtte til de innfødte amerikanerne i nordvest, erklærte den tolvte kongressen ledet av sørlige og vestlige Jefferson-tilhengere krig mot Storbritannia i 1812. Innbyggere i sør og vest var de ivrigste tilhengerne av krigen, på grunn av deres bekymring for forsvar og ekspansjon av vestlige bosetninger og at de trengte adgang til verdensmarkedene for sin landbrukseksport. New England-føderalistene motsatte seg krigen, og deres rykte sank i etterspillet av krigen, som fikk partiet til å svinne hen.
USA havnet i en stillstand i krigen i 1812 etter bitre kamper som varte til 8. januar 1815. Gent-traktaten endte offisielt krigen. Slaget om New Orleans (som fant sted etter at traktaten var signert på grunn av sen kommunikasjon) var en seier for USA og gav landet et psykologisk løft og gav en av dens kommandanter, Andrew Jackson, politisk popularitet.
«Den gode følelsen»-epoken
Innenrikspolitisk ble presidentperioden til James Monroe (1817–1825) kalt Den gode følelsen-epoken. På en måte skjuler dette begrepet en periode med utbredt fraksjonalisme og regionale konflikter. På den andre side anerkjenner frasen den politiske triumfen til Det republikanske partiet over føderalistpartiet som kollapset som en nasjonal maktfaktor.
Monroe er antagelig mest kjent for Monroe-doktrinen som han lanserte i sin melding til kongressen 2. desember 1823. I den erklærte han at amerikanere burde være fri fra fremtidig europeisk kolonisering og fri fra europeisk innblanding i suverene lands affærer. Den erklærte videre USAs intensjon om å forbli nøytrale i kriger mellom europeiske stormakter og deres kolonier, men at en måtte vurdere nye kolonier eller innblanding i uavhengige land i Amerika som fiendtlige tiltak mot USA.
Fraksjonalismen og politiske partier vender tilbake
Personlig og seksjonell troskap spilte en viktig rolle i å bestemme utfallet av valget. Adams vant valgstemmene fra New England og mesteparten av New York, Clay vant Kentucky, Ohio og Missouri, Jackson vant sørøst, Illinois, North og Sør-Carolina, Pennsylvania, Maryland og New Jersey og Crawford vant Indiana, Georgia og Delaware. Ingen kandidater fikk flertall, derfor ble valget kastet inn i representantenes hus i henhold til konstitusjonen, hvor Clay var den mest innflytelsesrike personen. For Clays støtte, som var avgjørende for at han vant presidentskapet, utpekte Adams Clay som sin forsvarsminister i det som ble kjent som den korrupte kjøpslåingen.
Under Adams-administrasjon dukket nye partitilhørigheter opp. Adams sine tilhengere tok navnet «nasjonale republikanere», senere ble det forandret til «Whigs». Til tross for at han styrte ærlig og effektivt, var ikke Adams en populær president, og hans administrasjon var preget av frustrasjoner. Adams mislyktes i sine forsøk på å instituere et nasjonalt veisystem og kanalsystem. Hans år i embetet ser ut til å ha vært en lang gjenvalgskampanje og hans kalde intellektuelle temperament vant ingen venner. Jackson, derimot, hadde enorm populær appell, særlig blant hans tilhengere i det nylig dannede demokratiske partiet som steg opp fra Det republikanske partiet, med sine røtter tilbake til presidentene Jefferson, Madison og Monroe. I valget i 1828 beseiret Jackson Adams med et overveldende flertall blant valgstemmene.
Jacksons demokrati
Andrew Jackson trakk sin støtte fra småbøndene i vest og arbeiderne, håndverkerne og små handelsmenn i øst, som forsøkte å bruke sin stemme for å stå imot de stigende kommersielle og produksjonsinteressene assosiert med den industrielle revolusjon.
Presidentvalget i 1828 var en betydelig arbeidsbenk i trenden mot bredere stemmedeltakelse. Vermont lot alle menn stemme fra den ble tatt opp i unionen og Tennessee gav stemmerett til alle som betalte skatt. New Jersey, Maryland og South Carolina fjernet kravet om eiendom mellom 1807 og 1810. Stater som gikk inn i unionen hadde enten stemmerett for alle hvite menn eller et lavt krav om skattebetaling. Fra 1815 til 1821 fjernet Connecticut, Massachusetts og New York alle eiendomskrav.
«Tårenes sti»
Kongressen godkjente fjerningen av indianerne i 1830 som autoriserte presidenten til å fremforhandle avtaler som byttet indiansk stammeland i de østlige statene med land vest for Mississippi. I 1834 ble et eget indianer-territorium etablert i det som nå er Oklahoma. Innfødte amerikanere undertegnet totalt 94 avtaler under Jacksons to perioder og gav fra seg tusenvis av kvadratkilometer til den føderale regjeringen.
Cherokeene, viss land i det vestlige North Carolina og Georgia hadde blitt garantert av en traktat siden 1791, stod ovenfor utvisning fra sitt territorium da en fraksjon av cherokeene signerte en fjerningsavtale i 1835. Til tross for protester fra den valgte Cherokee-ledelsen og mange hvite støttespillere, ble cherokeene tvunget til å ta den lange og vonde reisen til indianerterritoriet i 1838. Mange døde av sykdommer og sult i det som ble kjent som «tårenes sti».
Aril Edvardsen
Aril Snorre Edvardsen (født 15. november 1938 i Kvinesdal, død 6. september 2008 i Mombasa i Kenya ) var en norsk predikant, evangelist, pinsevenn og leder for den økumeniske misjonsstiftelsen Troens Bevis Verdens Evangelisering som han stiftet i 1965.
USAs historie (1789–1849)
Slaget om banken
Før nullifikasjonssaken hadde blitt avgjort dukket en annen kontrovers opp og utfordret Jacksons lederskap. Det gjaldt en ny kontrakt for den andre Bank of United States. Den første sentralbanken hadde blitt etablert i 1791 under Alexander Hamiltons rådgivning og hadde kontrakt for en 20 års periode. Staten holdt noen av dens aksjer, men det var ikke statens bank. Banken var et privat selskap hvor overskuddet gikk til dens aksjeeiere. Den var opprettet for å stabilisere myntenheten og stimulere handel. Men den ble avskydd av vestlige innbyggere og arbeidere som mente den var et «monster» som gav spesialtjenester til noen få mektige menn. Da kontrakten dens gikk ut i 1811, ble den ikke forlenget.
I de neste få årene var bankforretningene i hendene på banker med statskontrakter som utstedte valuta i overflod, noe som skapte stor forvirring og førte til inflasjon og bekymringer for at statsbanker ikke kunne gi landet en enhetlig valuta. I 1816 fikk en ny Bank of the United States, som lignet den første, en kontrakt for 20 år.
Jelena Dergatsjova
Jelena Nikolajevna Dergatsjova (russisk: Елена Николаевна Дергачёва; født 8. november 1995) er en russisk ishockeyspiller. Hun representerte landet sitt under Vinter-OL 2014 i Sotsji, der hun kom på sjetteplass med det russiske laget.
Gullregnslekta
Gullregnslekta (Laburnum) er ei slekt i erteblomstfamilien som består av løvfellende trær og busker. De er svært populære hageplanter som har en spektakulær blomstring og er lette å dyrke.
Aril Edvardsen
Kall til evangelist
Umiddelbart etter sin radikale omvendelse i 1956 begynte Edvardsen sin søken etter apostolisk kristenliv slik han fant dette presentert i Bibelen. Våren 1960 mente han at han var kallet av Gud til å starte en verdensvid evangelisering; «Din livsoppgave skal være verdensvid evangelisering gjennom nasjonale vitner og gjennom nasjonale kirker»
USAs historie (1789–1849)
Slaget om banken
Fra sin unnfangelse var den andre banken upopulær i de nye statene og territoriene og blant mindre rike mennesker overalt. Motstandere hevdet at banken hadde så godt som monopol over landets kreditt og valuta og gjentok at den representerte interessene til noen få rike. Jackson, valgt som en populær motstander av den, la ned veto på et vedtak om å gi banken en ny kontrakt. I sin tale til kongressen snakket han mot monopol og spesialprivilegier og sa at «våre rike menn har ikke vært fornøyd med lik beskyttelse og like fordeler, men har hatt som mål å få oss til å gjøre dem rikere gjennom kongressens lovgivning». Forsøket på å overstyre vetoet lyktes ikke.
Troens Bevis Verdens Evangelisering
Troens Bevis Verdens Evangelisering eller bare Troens Bevis er en internasjonal misjonsstiftelse som ble etablert i 1965 av Aril Edvardsen. Sønnen Rune Edvardsen tok over ledelsen i januar 2007. Stiftelsen holder til på eiendommen Sarons Dal i Kvinesdal. I år 2020 mottok Troens Bevis ca. 36.5 millioner kroner i gaveinntekter.
Sjebát
Sjebát eller shevat (akkadisk Šabātu, hebraisk [šəḇāṭ]) er den ellevte måneden i den babylonske og den bibelske jødiske kalenderen. I den sekulære jødiske kalenderen er det femte måned.
Gullregnslekta
Slekta omfatter to arter, gullregn (L. anagyroides) og alpegullregn (L. alpinum), som vokser vilt i fjelltraktene i Sør-Europa fra Frankrike til Balkan og Romania. De vokser på godt drenert jord som gjerne kan være kalkholdig.
Sjebát
Det babylonske navnet har betydningen "regnet som slår", på grunn av kraften fra regnet denne siste vintermåneden.
Gullregnslekta
Gullregn inneholder alkaloidet cytisin og er svært giftig, selv om dødsfall er sjeldne. Symptomer på gullregnforgiftning er intens trøtthet, oppkast, koma, frådende munn og ulikt utvidete pupiller. Til tross for at planten er giftig, er den vertsplante for larvene til flere sommerfuglarter, som gullregnminérmøll og oksehodespinner.
Sjebát
I Mosebøkene er måneden bare nevnt ved sitt nummer. Ved fangenskapet i Babylon adopterte jødene de babylonske månedsnavnene. I Bibelen blir betegnelsen sjebat brukt bare én gang, hos profeten Sakarja (Sakarja 1:7).
Gullregnslekta
Begge artene er blitt plantet i hager og finnes forvillet i Norge. Men de fleste gullregnplanter som nå dyrkes i hager, er hybridgullregn (L. × watereri). Den er en hybrid mellom de to artene og kombinerer alpegullregnets lange blomsterklaser og vanlig gullregn sine fyldige blomster. Den setter svært lite frø, og det er derfor mindre sjanse for at barn skal spise frøene.
Adamsgullregn (+Laburnocytisus adami) er en podningskimære mellom gullregn og purpurgyvel (Cytisus purpureus) som av og til dyrkes i hager.
Aril Edvardsen
Kall til evangelist
I 1964 ble første sommerstevne avholdt i Sarons Dal i Kvinesdal. Han etablerte misjonssenter her. I 1966 tok Edvardsen i bruk radio i evangeliseringen. I 1979 ble programmene kringkastet på 60 stasjoner i fire verdensdeler og dekker 80 land. På 1980-tallet startet TV-eventyret i Sarons Dal. I september 2008 nådde de 200 millioner mennesker 24 timer i døgnet.
USAs historie (1789–1849)
Slaget om banken
I valgkampanje som fulgte, førte bankspørsmålet til en fundamental deling mellom handelsnæringen, produsentnæringen og finans-interesser (vanligvis kreditorer som foretrakk lavt pengevolum og høye renter), og arbeidere og landbrukssektoren som ofte var i gjeld til banker og derfor foretrakk et økt pengevolum og lavere renter. Utfallet var en entusiastisk godkjennelse av Jacksons tanker. Jackson så sitt gjenvalg i 1832 som et folkelig mandat til å knuse banken slik at den ikke kunne gjenopprettes og fant et ferdiglaget våpen i en provisjon i bankens kontrakt som autoriserte fjerning av offentlige midler.
Aril Edvardsen
Kall til evangelist
Som misjonspredikant besøkte han de fleste land i verden. Særlig var han mye i Afrika og India. Edvardsen ble gjennom sin over 40 år lange tid som forkynner, en av Norges mest kjente predikanter.
USAs historie (1789–1849)
Slaget om banken
I september 1833 beordret Jackson at det ikke skulle settes flere statlige midler i banken og at pengene som allerede var i dens varetekt skulle gradvis trekkes ut i ordinære statlige utgifter. Nøye utvalgte statsbanker som ble strengt regulert ble satt inn i dens sted. I den neste generasjonen ville USA klare seg med et relativt uregulert statsbankssystem, som drev den vestlige ekspansjonen gjennom billig kreditt, men som gjorde nasjonen sårbar i forhold til periodisk panikk. Det var ikke før borgerkrigen at USA fastsatte et nasjonalt banksystem.
Troens Bevis Verdens Evangelisering
Troens Bevis gir økonomisk støtte i 2020 til 1172 innfødte misjonærer i en rekke land. Hvert år gjennomføres store evangeliseringskampanjer i Afrika og Asia. Troens Bevis driver sosialt hjelpearbeid, særlig i Afrika. Hvert år fullfører flere titusen brevkurset Det Nye Liv, som finnes på mange, ulike språk.
USAs historie (1789–1849)
Nullifiseringskrisen
Mot slutten av sin første periode i embetet, ble Jackson tvunget til å konfrontere staten Sør-Carolina i saken om beskyttende toll.
Troens Bevis Verdens Evangelisering
Erling Borgen har spilt inn dokumentarfilmen Himmelen Revner om Aril Edvardsen og Troens Bevis.